**О Д Г О В О Р**

на пратеничко прашање од пратеникот Талат Џафери поставено

на 45-та седница на Собранието на Република Македонија

одржана на 29 јануари 2009 година

По извршената детална проверка на податоците од персоналната евиденција за вработените во Министерството за одбрана и Армијата на Република Македонија која се води во надлежните служби на Министерството за одбрана односно АРМ, се констатира дека во посочениот период немало, ниту сега има вработено лице-поранешен офицер со име Али Хајредин Хајрула, ниту пак има единица со назнака како што е наведено во пратеничкото прашање на пратеникот на Собранието на Република Македонија г-дин. Талат Џафери.

Во врска со напред наведеното, а со цел да се утврди фактичката состојба, остварен е телефонски разговор со пратеникот на Собранието на Република Македонија г-дин. Талат Џафери. Дополнително е утврдено дека посоченото име е дадено по грешка и дека се работи за лицето Али Фахредин Абдула, поранешен водник на служба во ВП 3641/5 Кичево, кој од 17.10.2008 година нема статус на лице на служба во Армијата на Република Македонија.

Именуваниот со решение бил обврзан да го надомести настанатиот кусок, што било констатирано во постапка за утврдување на материјална одговорност.

Меѓутоа, по службена должност, а врз основа на повторена постапка конста­ти­рано е дака средствата за кои се терети именуваниот во најголем дел се пронајдени, а за дел од средствата кои и понатаму се водат како кусок, констатирано е дека до овој кусок *е* дојдено под околности кои не можеле да се избегнат.

При вака утврдена фактичка состојба, на ден 28.01.2009 година е донесено ново решение со кое претходно донесеното решение се поништува во целост, а лицето Али Фахредин Абдула се ослободува во целост од материјалната одгово­р­ност утврдена во претходно донесеното решение.